Eurosong 2015.
Eurovizija 2015 je 60-to takmičenje za pjesmu Eurovizije održano u Beču, Austriji, poslije pobjede Conchite Wurst na Euroviziji 2014. sa pjesmom "Rise Like a Phoenix". Prvo polufinale je održano 19. maja, drugo 21. maja, dok je finale održano 23. maja. Voditelji su bili Mirjam Weichselbraun, Alice Tumler i Arabella Kiesbauer dok je Conchita Wurst bila voditeljica green rooma. U takmičenju je sudjelovalo 40 država. Australija je bila jedini debitant na ovom Eurosongu te su se takmičili kao gosti. Kipar, Češka i Srbija su se vratile na takmičenje nakon odsustva prethodne godine. Ukrajina je odustala od učestvovanja zbog finansijskih i političkih problema. Švedska je pobijedila sa pjesmom "Heroes" koju izvodi Måns Zelmerlöw, te je time postala prva država u 21. vijeku da pobijedi na Eurosongu dva puta. Prva tri mjesta su osvojila preko 280 poena po prvi put u historiji. Ruska pjesma "A Million Voices" je postala prva pjesma na Eurosongu sa preko 300 poena a da nije pobijedila. Italijanska pjesma "Grande amore" je postala prva pjesma na takmičenju da se plasira u prvih 3 bez stihova na engleskom jeziku nakon istoimenog uspjeha na Eurosongu 2012. godine. Austrija i Njemačka su postale prve dvije države bez poena od Eurosonga 2003. godine. Austrija je također prvi domaćin da završi sa nula poena.